**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL litvakų sinagogos, veikusios klaipėdoje, atminimo įamžinimo**

2020 m. rugpjūčio 25 d. Nr. T1-220

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 46 punktu ir Žymių žmonių, istorinių datų, įvykių įamžinimo ir gatvių pavadinimų Klaipėdos mieste suteikimo tvarkos aprašo, patvirtinto Klaipėdos miesto savivaldybės tarybos 2009 m. lapkričio 26 d. sprendimu Nr. T2-394 „Dėl Žymių žmonių, istorinių datų, įvykių įamžinimo ir gatvių pavadinimų Klaipėdos mieste suteikimo tvarkos aprašo patvirtinimo“, 22 punktu, Klaipėdos miesto savivaldybės taryba nusprendžia:

1. Pritarti Klaipėdos žydų bendruomenės prašymui leisti savo lėšomis įamžinti atminimo lenta buvusios didžiausios Klaipėdos sinagogos atminimą Daržų g. 9A.

2. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktoriaus pavaduotojas, pavaduojantis Savivaldybės administracijos direktorių | Andrius Dobranskis |

Parengė

Kultūros skyriaus vyriausioji specialistė

Ingrida Žemgulė, tel. 39 61 73

2020-08-07